Anexă

la Ordinul Ministrului Finanțelor

nr.\_\_\_\_\_ din\_\_\_\_\_\_\_\_\_\_\_\_\_\_\_\_\_2015

**INSTRUCȚIUNE**

**privind modul de administrare a formularelor tipizate de documente primare cu regim special în situații speciale**

1. **DISPOZIȚII GENERALE**
2. Instrucțiunea privind modul administrare a formularelor tipizate de documente primare cu regim special în situații speciale (în continuare – Instrucțiune) este elaborată în baza prevederilor art.11 alin.(2) lit.a) al Legii contabilității nr.113-XVI din 27.04.2007 și stabilește modul de administrare a formularelor tipizate de documente primare cu regim special în cazul:

- pierderii, sustragerii, deteriorării sau distrugerii;

- reorganizării entității.

1. Instrucțiunea se aplică de către toate entitățile care au obligația de a ține contabilitatea în conformitate cu Legea contabilității.
2. Prevederile prezentei Instrucțiuni se răsfrîng asupra următoarelor formulare tipizate de documente primare cu regim special:

* - Factură.
* - Anexă la factură.
* - Foaie de parcurs pentru:
* autocamioane;
* autoturisme;
* autobuze.
* - Factura fiscală.
* - Anexă la factura fiscală.
* - Bon de plată.
* - Acte/ borderouri de achiziţie:
* act de achiziţie a mărfurilor;
* act de achiziţie a serviciilor de locaţiune şi a cheltuielilor aferente;
* borderou de achiziţie a laptelui.

1. **GESTIONAREA FORMULARELOR TIPIZATE DE DOCUMENTE PRIMARE CU REGIM SPECIAL ÎN CAZUL PIERDERII, SUSTRAGERII, DETERIORĂRII SAU DISTRUGERII**
2. Pentru stocurile neutilizate de formulare tipizate de documente primare cu regim special pierdute, sustrase, deteriorate sau distruse entitatea aplică prevederile Regulamentului privind inventarierea, prin întocmirea listei de inventariere a formularelor tipizate de documente primare cu regim special.
3. Stocurile neutilizate de formulare tipizate de documente primare cu regim special pierdute, sustrase, deteriorate sau distruse se casează. Numerele și seriile formularelor tipizate de documente primare cu regim special casate se publică de către entitate în Monitorul oficial al Republicii Moldova, pentru aducerea la cunoștință privind nevalabilitatea acestora.
4. Pentru formularele tipizate de documente primare cu regim special utilizate (întocmite) precum și recepționate de entitate care au fost pierdute, sustrase, deteriorate sau distruse se întocmește o notă explicativă privind constatarea faptului și măsurile ce urmează a fi întreprinse întru restabilirea documentelor menționate, cu indicarea numărului și seriei documentelor.
5. Formularele tipizate de documente primare cu regim special menționate la pct.6 urmează a fi restabilite în termenul stabilit de Legea contabilității nr.113-XVI din 27.04.2007, prin solicitarea copiei de la furnizor/beneficiar cu mențiunea acestuia „în schimbul exemplarului eliberat anterior” și aplicarea semnăturilor și ștampilelor. Copiile obținute urmează a fi autentificate notarial, pentru confirmarea faptelor economice.
6. În situația în care copiile de pe formularele tipizate de documente primare cu regim special pierdute, sustrase, deteriorate sau distruse nu pot fi obținute, pe motivul pierderii, sustragerii, deteriorării sau distrugerii tuturor exemplarelor, după caz, prin derogare de la pct.7 entitatea eliberează alte formulare tipizate de documente primare cu regim special pe care se va face mențiunea *„În locul formularului tipizat de document primar cu regim special \_\_\_\_\_\_\_\_\_\_\_\_\_\_\_\_\_\_\_\_*

*denumirea documentului*

*\_\_\_\_\_\_\_\_\_\_\_\_ seria\_\_\_\_ nr.\_\_\_\_\_\_\_\_\_\_\_\_ din\_\_\_\_\_\_\_\_\_\_\_\_\_\_\_\_\_”.*

*motivul*

1. **GESTIONAREA FORMULARELOR TIPIZATE DE DOCUMENTE PRIMARE CU REGIM SPECIAL ÎN CAZUL REORGANIZĂRII ENTITĂȚII**
2. În procesul reorganizării entităților prin absorbție (în cazul entității absorbite), contopire și divizare, stocurile neutilizate de formulare tipizate de documente primare cu regim special precum și seriile și numerele atrubuite de către organul fiscal se transmit absorbantului, noii persoane judridice create, iar în cazul divizării unei din entitățile nou create la decizia părților în proces de divizare. Entitatea care primește formularele tipizate de documente primare cu regim special în baza actului de transmitere, informează organul fiscal despre necesitatea de modificare a informației în sistemul de evidență a documentelor primare cu regim special, în modul stabilit de Inspectoratul Fiscal Principal de Stat.
3. Prin derogare de la pct.9, la modificarea componenței fondatorilor societăților cu răspundere limitată, întreprinderilor individuale entitățile vor aplica prevederile Ordinului Ministrului Finanețlor nr.525 din 11 decembrie 2008 „Privind modul de restituire a formularelor facturilor fiscale în conformitate cu pct.3 al Hotărîrii Guvernului nr.294 din 17 martie 1998”.
4. Stocurile formularelor tipizate de documente primare cu regim special ale entităților în proces de lichidare urmează a fi distruse prin ordinului persoanei responsabile după finisarea tuturor procedurilor în conformitate cu legislația, urmare a cărora nu va apărea necesitatea emiterii formularelor tipizate de documente primare cu regim special, în prezența unei comisii de lichidare, formată din reprezentanții entității și organului fiscal, cu întocmirea ulterioară a unui proces-verbal de nimicire prin casarea costului formularelor nimicite, cu anexarea procesului-verbal la actul de [control](http://contabilsef.md/term.php?l=ro&term=537&t=Control) fiscal.